സ്കൂള് തുറക്കല് ദിനം വിജയകരമാക്കാന് പ്രവര്ത്തിച്ച എല്ലാവരെയും അഭിനന്ദിച്ച് മന്ത്രി വി ശിവന്കുട്ടി കൊവിഡിന്റെ പശ്ചാത്തലത്തില് കഴിഞ്ഞ ഒന്നര വര്ഷമായി അടഞ്ഞു കിടന്ന സംസ്ഥാനത്തെ വിദ്യാലയങ്ങള് ഇന്ന് മുതല് തുറന്നു പ്രവര്ത്തനം ആരംഭിച്ചു. പ്രവേശനോത്സവ ചടങ്ങുകളുടെ സംസ്ഥാനതല ഉദ്ഘാടനം തിരുവനന്തപുരം ഗവ. കോട്ടണ്ഹില് എല്.പി. സ്കൂളില് വച്ച് പൊതുവിദ്യാഭ്യാസ വകുപ്പ് മന്ത്രി വി. ശിവന്കുട്ടി നിര്വ്വഹിച്ചു. ഗതാഗത വകുപ്പ് മന്ത്രി അഡ്വ. ആന്റണി രാജു ചടങ്ങില് അധ്യക്ഷത വഹിച്ചു. ഭക്ഷ്യവിതരണ വകുപ്പ് മന്ത്രി ജി.ആര്.അനില് മുഖ്യ അതിഥി ആയിരുന്നു. തിരുവനന്തപുരം കോര്പ്പറേഷന് മേയര് ആര്യാ രാജേന്ദ്രന്, വാര്ഡ് കൗണ്സിലര് രാഖി രവികുമാര്, പൊതുവിദ്യാഭ്യാസ ഡയറക്ടര് ജീവന് ബാബു കെ. ഐ.എ.എസ്., എസ്.സി.ഇ.ആര്.ടി. ഡയറക്ടര് ഡോ. ജെ. പ്രസാദ്, സ്റ്റേറ്റ് പ്രോജക്ട് ഡയറക്ടര് സമഗ്ര ശിക്ഷാ കേരളം ഡോ. എ.പി. കുട്ടിക്കൃഷ്ണന്, കൈറ്റ് സി.ഇ.ഒ. അന്വര് സാദത്ത്, എസ്.ഐ.ഇ.റ്റി ഡയറക്ടര് അബുരാജ്, സീമാറ്റ് ഡയറക്ടര് ലാല്, തുടങ്ങിയവര് ചടങ്ങില് പങ്കെടുത്തു. കുട്ടികള്ക്ക് മധുര പലഹാരങ്ങളും സമ്മാനങ്ങളും, മാസ്കുകളും, ബലൂണ് പാവകളും മന്ത്രിമാരും മറ്റ് വിശിഷ്ടാതിഥി കളും വിതരണം ചെയ്തു. അക്ഷരമുറ്റത്തേക്ക് കടന്നുവരുന്ന എല്ലാ കുട്ടികള്ക്കും പൊതുവിദ്യാഭ്യാസ മന്ത്രി ആശംസകള് നേര്ന്നു. കുട്ടികളും രക്ഷകര്ത്താക്കളും ആശങ്കപ്പെടേണ്ട സാഹചര്യം നിലവിലില്ലായെന്നും പൊതുവിദ്യാഭ്യാസ വകുപ്പ് പുറത്തിറക്കിയ മാര്ഗ്ഗരേഖയിലെ നിര്ദ്ദേശങ്ങള് പാലിച്ചു കൊണ്ട് സ്കൂള് പഠനം സാധ്യമാക്കണമെന്നും മന്ത്രി അഭിപ്രായപ്പെട്ടു. സംസ്ഥാനത്ത് വ്യത്യസ്ത കാരണങ്ങളാല് 131 വിദ്യാലയങ്ങള് ഇന്ന് തുറന്ന് പ്രവര്ത്തിക്കാന് സാധിച്ചില്ല. പ്രധാനമായും വെള്ളക്കെട്ട് കാരണവും, കണ്ടയിന്മെന്റ് സോണായതിനാലും ദുരിതാശ്വാസ ക്യാമ്ബുകള് ഉണ്ടായതിനാലും, പ്രദേശിക ഹര്ത്താര് കാരണത്താലുമാണ് ഈ സ്ക്കൂളുകള് ഇന്ന് തുറന്നു പ്രവര്ത്തിക്കാതിരുന്നത്. സംസ്ഥാനത്തു സ്കൂള് തുറന്ന ആദ്യ ദിവസം ക്ലാസ് അടിസ്ഥാനത്തില് ഹാജരായ കുട്ടികളുടെ എണ്ണം ചുവടെ ചേര്ക്കുന്നു. ഹയര് സെക്കന്ററി ഹയര് സെക്കന്ററി വൊക്കേഷണല് 152769 ആകെ 1208290 ഒന്നുമുതല് പത്തുവരെയുള്ള ക്ലാസ്സുകളില് ആകെ 144531 അദ്ധ്യാപകര് ഹാജരായി. ഹയര് സെക്കന്ററി, ഹയര് സെക്കന്ററി വൊക്കേഷണല് വിഭാഗങ്ങളിലായി 28314 അധ്യാപകരും ഹാജരായി. സ്കൂള് തുറക്കല് ദിനം വിജയകരമാക്കാന് പ്രവര്ത്തിച്ച എല്ലാവരെയും പൊതുവിദ്യാഭ്യാസവും തൊഴിലും വകുപ്പ് മന്ത്രി വി ശിവന്കുട്ടി അഭിനന്ദിച്ചു. എല്ലാ ദിവസവും സ്കൂല തലത്തില് വിലയിരുത്തല് യോഗങ്ങള് നടത്തണമെന്ന് മന്ത്രി നിര്ദേശിച്ചു. കുട്ടികളുടെ ആരോഗ്യ സുരക്ഷയാണ് സര്ക്കാരിന് മുഖ്യമെന്നും മന്ത്രി വ്യക്തമാക്കി. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.